OpenLLM-France/wikimedia huggingface dataset:
# Aïllant tèrmic multicapa

Un aïllant tèrmic multicapa (multi-layer insulation o MLI en anglès), és un aïllant tèrmic compost de diverses capes de fines làmines i s'utilitza sovint en naus espacials. És un dels principals elements del disseny tèrmic d'una nau espacial, destinat principalment per reduir la pèrdua de calor per la radiació tèrmica. En la seva forma bàsica, no aïlla apreciablement contra altres pèrdues tèrmiques com ara la conducció de calor o convecció. Per tant, s'utilitza comunament en satèl·lits i altres aplicacions en el buit on la conducció i la convecció són molt menys importants i domina la radiació. El MLI dona a molts satèl·lits i altres sondes espacials l'aparença de ser revestit amb una làmina d'or.

## Referències

* ↑ «Spacecraft Multi-Layer Insulation - MLI» (en anglès). rossie.com. Arxivat de l'original el 29 d’agost 2014. [Consulta: 20 abril 2014].
* ↑ «Temperature Control Subsystems» (en anglès). NASA / JPL. [Consulta: 20 abril 2014].
* Satellite Thermal Control Handbook, ed. David Gilmore. ISBN 1-884989-00-4. In particular, Chapter 5, Insulation, by Martin Donabedian and David Gilmore.
* NASA JPL (1997-01-03). "Cassini dons its thermal cloak". Nota de premsa. Consulta: 2009-01-08. Arxivat de l'original a data de 2007-09-04.

## Enllaços externs

* Tutorial on temperature control of spacecraft by JPL Arxivat 2006-12-08 a Wayback Machine.
* Typical specialist article on tests of Cassini's MLI
# Morondava

Morondava és una ciutat situada a la costa oest de l'illa de Madagascar, davant de Moçambic, és la capital del poble de Sakalava del Menabe. Envoltada per totes bandes per gegantins baobabs, la ciutat està situada a la desembocadura del riu que porta el mateix nom. Aquesta varietat de baobabs, Adansonia grandidieri, denominats Renala pels habitants de la regió, és endèmica i presenta la particularitat de ser particularment abundants a la regió del Menabe.
Al costat del canal de Moçambic, Morondava ofereix molt sol en els seus carrers i al costat de les platges, on es poden contemplar a les goletes i les piragües atiades pel vent. Una particularitat és que la gamba aquí és anomenada "rosa", ja que de la seva pesca depèn gran part de la població de la zona.

## Referències

* ↑ Morondava Arxivat 2017-06-21 a Wayback Machine. a travelmadagascar
* ↑ Morondava a lonelyplanet.com
* ↑ Morondava a wildmadagascar.org
# Sinagoga Nidjei Israel

La Sinagoga Nidjei Israel és un centre religiós de la comunitat jueva asquenazita de Mèxic, el temple es troba en el barri de Condesa a la Ciutat de Mèxic. La sinagoga forma part del centre comunitari Nidjei Israel. Actualment pertany a l'Associació Mexicana d'Arxius i Biblioteques Privades, Associació Civil (AMABPAC). Després de viure, des de l'època del virregnat, a Mixcalco, en el centre històric de la Ciutat de Mèxic, la primera sinagoga Nidjei Israel va ser erigida al carrer de Justo Sierra. El barri de Condesa va ser la primera colònia de la ciutat que va ser habitada per la comunitat jueva.
Amb les sinagogues ja existents en la Ciutat de Mèxic, alguns dirigents de la comunitat asquenazita van comprar un terreny en la colònia Condesa, per fer possible la construcció d'una sinagoga en aquell indret, així com un espai per acollir les altres activitats de la comunitat. La cerimònia de col·locació de la primera pedra es va realitzar el 1959, però a causa de problemes de finançament, el centre no va poder ser inaugurat fins 1965.
L'arquitecte Elías Lifshitz va fer càrrec del projecte. La sinagoga es va inaugurar el 1965, i va ser reformada el 1993. L'edifici acull altres institucions: el museu jueu i de l'holocaust Tuvie Maizel, el centre de documentació i recerca de la congregació asquenazita, la federació sionista de Mèxic i el consell de dones israelites. Els vitralls els va elaborar l'artista Leonardo Nierman, amb paisatges imaginaris del moment de la Creació, i va integrar-hi elements d'aigua, foc, vent i terra.

## Referències

* ↑ «Sinagoga Nidjei Israel» (en castellà). La Kehile. Arxivat de l'original el 2018-02-03. [Consulta: 26 novembre 2016].
# Soldadura de carrosseria

La soldadura de carrosseria és un tipus de soldadura tova que es fa servir per allisar la superfície de les carrosseries de certs automòbils abans de pintar-les. Ha estat reemplaçat en gran manera per farcits de carrosseria de polièster i altres, però alguns personalitzadors d'automòbils i altres molts puristes continuen usant soldadura de carrosseria, afirmant que s'adhereix millor a la xapa metàl·lica, s'assenta millor, es desgasta millor, resisteix temperatures més altes i es pot recobrir amb pólvores o recobrir químicament amb altres materials.

## Descripció general

La majoria dels proveïdors de peces i eines de personalització d'automòbils ofereixen soldadura per a carrosseria en fórmules amb plom i sense plom. Les aliatges amb cos de plom generalment són un aliatge de plom amb entre un 2% i un 10 % d'estany. L'aliatge es fon amb una torxa de propà i s'escampa sobre la xapa de la carrosseria, per després donar-li forma amb una paleta o espàtula de fusta massissa (generalment de roure). Després es llima, per ajustar el perfil, sense emprar paper de vidre.

## Referències

* ↑ «Key Properties of Solder Wires and Applications of Solder Wires» (en anglès americà). [Consulta: 28 juliol 2024].
* ↑ Trends in the Use of Tin: Report. National Research Council, National Academy of Sciences-National Academy of Engineering, 1970, p. 28 (Publication NMAB-265).

## Enllaços externs

* Eines per soldar carrosseries
# Sant Martí de Montclar

Sant Martí de Montclar és una església del municipi de Montclar (Berguedà) inclosa en l'Inventari del Patrimoni Arquitectònic de Catalunya.

## Descripció

Al centre de la població de Montclar i oberta a la plaça, hi ha l'església de Sant Martí amb el clos del cementiri adossat a l'angle sud-oest. Al primitiu temple romànic d'una sola nau capçat per un absis esvelt tan ample com la mateixa nau al cantó de llevant, s'hi afegiren al segle xvii dues capelles a manera de transsepte. L'absis té una senzilla finestra de doble esqueixada coberta amb arc de mig punt. El parament és de carreus de pedra de grans dimensions, quadrats i col·locats a trencapunt. La portalada de migdia va ser remodelada i ara és rectangular. Al mur de ponent es conserva una gran finestra romànica sobre la qual hi ha les restes de l'antiga espadanya reconvertida en una torre a manera de comunidor cobert per una teulada a quatre vessants.
El retaule major dedicat a sant Martí és del segle xviii, a una capella lateral conserva un retaule de la Mare de Déu del Roser, també barroc, i a l'altra capella lateral hi ha el retaule de sant Isidre, neoclàssic tardà, tots dos del segle xix.

## Història

Església parroquial de Sant Martí de Montclar. Els seus orígens els hem de lligar al naixement del castell de Montclar, documentat ja al s. XIII. L'església malgrat ésser segurament la del castell, no apareix esmentada en la documentació. Sabem, però, que al s. XVII fou ampliada gràcies a les llindes gravades de la porta d'accés.
L'església fou molt modificada en aquell moment amb l'annexió d'un creuer i una nova porta d'entrada al mur de migjorn amb un entaulament fictici i coberta per un petit ràfec a dues aigües de teula àrab. S'aixecà també l'absis fins al nivell de la teulada i un campanar de planta quadrada substituint el romànic, possiblement d'espadanya.
Conserva tres interessants retuales barrocs al seu interior. El conjunt ha estat restaurat pel servei de restauració de monuments de la diputació de Barcelona.

## Referències

* 1 2 3 4 5 «Sant Martí de Montclar». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 12 novembre 2015].
# Jam

«Jam» té aquests significats:
* Jam (actualment Torbat-e Jam), població medieval del Gran Khorasan entre Nishapur i Herat
* Jam (Iran), ciutat de l'Iran, capital del comtat de Jam a la província de Bushehr
* Jam (Afganistan)
* Minaret de Jam, monument de l'Afganistan declarat patrimoni de la Humanitat per la UNESCO el 2002
* Jam-session sessió d'improvisació musical
* Jam (títol), títol dels governants d'alguns antics estats indis.
Vegeu també: The Jam
Viccionari
# Sext Tempani

Sext Tempani (en llatí Sextus Tempanius) era oficial de cavalleria sota el cònsol Gai Semproni Atratí en la guerra contra els volscs l'any 423 aC.
Van ser els seus esforços els que van salvar a l'exèrcit romà de la derrota. En agraïment el poble el va elegir tribú de la plebs l'any següent, el 422 aC. Quan un dels seus col·legues tribuns, Quint Hortensi, va voler portar a Semproni Atratí a judici per la seva conducta negligent durant la guerra, que va portar quasi a la desfeta de l'exèrcit, Sext Tempani va defensar generosament el seu antic comandant.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 994.
# Bandera d'Ivars de Noguera

La bandera oficial d'Ivars de Noguera té la següent descripció:
    Bandera apaïsada, de proporcions dos d'alt per tres de llarg, vermella, amb les dues fletxes blanques passades en aspa de l'escut, cadascuna de gruix 1/36 de la llargada del drap, posades al centre i a 1/6 de les vores superior i inferior.
Va ser aprovada el 13 de setembre de 1999 i publicada en el DOGC el 18 d'octubre del mateix any dins el número 2996.

## Vegeu també

* Escuts i banderes de la Noguera
* Escut d'Ivars de Noguera

## Referències

* ↑ «RESOLUCIÓ de 13 de setembre de 1999, per la qual es dóna conformitat a l'adopció de la bandera del municipi d'Ivars de Noguera.» (pdf). DOGC num. 2996. Generalitat de Catalunya, 18-10-1999. [Consulta: 26 desembre 2011].
# Morocco World News

Morocco World News (MWN) és un diari digital en anglès amb seu a Rabat i Washington DC. S'hi publiquen notícies sobre el Marroc i la regió MENA (Orient Mitjà i Nord d'Àfrica) en una àmplia gamma de temes com la cultura, la política, l'economia, les relacions internacionals, la tecnologia, l'esport i el Sàhara Occidental.
MWN va ser fundada el maig de 2011 per Samir i Adnane Bennis, dos germans marroquins que vivien en aquella època a Ciutat de Nova York. El 2017, va traslladar la seu estatunidenca de Ciutat de Nova York a Washington DC. El 2019, el mitjà de comunicació comptava amb periodistes i editors a Washington DC, Ciutat de Nova York, Rabat, Essaouira, Fes i els Països Baixos. Samir Bennis ha estat el seu redactor en cap, analista polític i autor des dels seus inicis, i Adnane Bennis ha estat l'editor gerent. En algunes ocasions s'ha citat com a font de notícies del Daily American, The Washington Post, Al Arabiya English i British NewsNow.

## Referències

* ↑ «Samir Bennis» (en anglès). AlJazeera.com. [Consulta: 31 octubre 2016].
* ↑ «Moroccan Emerging Leaders Share Their Experiences at AUI Leadership Conference» (en anglès). MarocPress.com. Arxivat de l'original el 2018-01-17. [Consulta: 1r novembre 2016].
* ↑ «7-year-old girl dies after elephant throws stone in Morocco zoo» (en anglès). WashingtonPost.com. [Consulta: 2 novembre 2016].
* ↑ «No Burkinis! Morocco hotels ban ‘halal' suit» (en anglès). English.AlArabiya.net. [Consulta: 2 novembre 2016].
* ↑ «NewsNow: Morocco news - Breaking News & Search 24/7» (en anglès). NewsNow.co.uk. [Consulta: 2 novembre 2016].

## Enllaços externs

* Morocco World News - Lloc web oficial
# Sewickley (Pennsilvània)

Sewickley és un borough situat al comtat de Allegheny en l'estat nord-americà de Pennsilvània. L'any 2000 tenia 3.902 habitants i una densitat poblacional d'1,569.3 persones per km².

## Geografia

Sewickley està situat en les coordenades 40° 32′ 21″ N, 80° 10′ 51″ O﻿ / ﻿40.53917°N,80.18083°O﻿ / 40.53917; -80.18083

## Demografia

Segons l'Oficina del Cens en 2000 els ingressos mitjans per llar en la localitat eren de $39,598 i els ingressos mitjans per família eren $56,500. Els homes tenien uns ingressos mitjans de $48,988 enfront dels $33,311 per a les dones. La renda per capita per a la localitat era de $30,571. Al voltant del 5% de la població estava per sota del llindar de pobresa.

## Referències

* ↑ Troba un comtat Arxivat 2015-10-07 a Wayback Machine. (en anglès). Associació Nacional de Comtats. 2 de maig de 2013. Consultat el 2 de maig de 2013.
* 1 2 U.S. Gazetteer: Cens de 2010 (anglès). Oficina del Cens dels Estats Units. 16 de febrer de 2011. Consultat el 17 de gener de 2015.
# Sant Martí de Mont-lleví

Sant Martí de Mont-lleví és una església romànica de Peramola (Alt Urgell) inclosa a l'Inventari del Patrimoni Arquitectònic de Catalunya.

## Descripció

Capella que es troba als afores de la vila. És una petita construcció que consta d'una ample entrada porticada i el cos cúbic de la capella amb porta adovellada flanquejada per dues finestres. El cos de l'entrada és arrebossat i cobert a dues aigües, mentre que el de la capella és fet amb carreuons i cobert amb un cos piramidal. Amb dues cobertes exteriors són de teules. Antiga capella d'època romànica, d'una nau coberta possiblement amb volta de canó. Actualment convertida en casa, ampliada pels costats sud oest, amb teulada a dues vessants. De la primitiva construcció resten l'absis semicircular amb una finestres i part de la paret nord.

## Referències

* ↑ «Sant Martí de Mont-lleví». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 30 octubre 2018].
# Jasper

«Jasper» té aquests significats:

## Geografia

* Jasper (Alabama), població de l'estat d'Alabama (Estats Units d'Amèrica).
* Jasper (Arkansas), població de l'estat d'Arkansas (Estats Units d'Amèrica).
* Jasper (Florida), població de l'estat de Florida (Estats Units d'Amèrica).
* Jasper (Geòrgia), població de l'estat de Geòrgia (Estats Units d'Amèrica).
* Jasper (Kentucky), població de l'estat de Kentucky (Estats Units d'Amèrica).
* Jasper (Minnesota), població de l'estat de Minnesota (Estats Units d'Amèrica).
* Jasper (Missouri), població de l'estat de Missouri (Estats Units d'Amèrica).
* Jasper (Texas), població de l'estat de Texas (Estats Units d'Amèrica).
* Jasper (Alberta), població de la província d'Alberta (Canadà).
# Petauroïdeus

Els petauroïdeus (Petauroidea) són una superfamília de marsupials d'Austràlia i Nova Guinea. Formen part del subordre dels falangeriformes dins l'ordre dels diprotodonts, que també inclou els uombats, els cangurs i els cuscussos, entre d'altres. La superfamília dels falangeroïdeus, que inclou els cuscussos i pòssums pigmeus, és el grup germà dels petauroïdeus.

## Referències

* ↑ The Paleobiology Database. Informació taxonòmica i de distribució sobre el registre fòssil.
Espècies vivents de diprotodonts :
Regne Animalia · Embrancament Chordata · Classe Mammalia · Infraclasse Metatheria :
Subordre Vombatiformes :
Subordre Phalangeriformes (continua més avall) :
Subordre Phalangeriformes (continua més amunt) :
Subordre Macropodiformes (continua més avall) :
Subordre Macropodiformes (continua més amunt) :
# Sofia Amàlia de Brunsvic-Lüneburg

Sofia Amàlia de Brunsvic-Lüneburg (en alemany Sophie Amalie von Braunschweig-Lüneburg) va néixer al castell de Herzberg el 24 de març de 1628 i va morir a Copenhaguen el 20 de febrer de 1685. Era filla del duc Jordi de Brunsvic-Lüneburg (1582-1641) i d'Anna Elionor de Hessen-Darmstadt (1601-1659).
Sofia Amàlia era molt amant de la caça i, tot i la difícil situació financera del regne, va ser el centre de la sumptuosa vida de la Cort. Li agradava la moda, les festes i el teatre, i va introduir el gust de la moda francesa a Dinamarca. Ella mateixa, amb els seus fills participava de les representacions teatrals. La sumptuositat de la Cort en un país empobrit va causar malestar entre la població.
En la primera part del regnat de Frederic III, i més tard durant el regnat del seu fill Cristià V, va tenir una notable influència en les decisions polítiques, amb la voluntat d'introduir-hi una monarquia absoluta. Va tenir un paper destacat en la guerra contra Suècia el 1657, i va aconseguir una gran popularitat pel suport moral que la reina oferí durant el setge de Copenhaguen entre 1658 i 1660. Va tenir unes relacions difícils amb la família del seu marit, amb una gran ambició per a situar adequadament les seves filles. Un cop vídua es va retirar al seu palau d'Amalienborg construït entre 1669 i 1673.

## Matrimoni i fills

L'1 d'octubre de 1643 es va casar al castell de Glücksburg amb Frederic III de Dinamarca (1609-1670), fill de Cristià IV (1577-1648) i d'Anna Caterina de Brandenburg (1575-1612). El matrimoni va ser convingut el 1640, quan Frederic era arquebisbe de Bremen i no semblava que hagués d'assumir la corona danesa. Els anys 1646 i 1647 van viure a Flensborg, quan va morir el germà gran de Frederic i hereu de la Corona, un any abans que el seu pare, de manera que Sofia Amàlia es va convertir en reina de Dinamarca el 1648. El matrimoni va tenir vuit fills:
* Cristià (1646-1699), rei de Dinamarca i de Noruega, casat amb Carlota Amàlia de Hessen-Kassel (1650-1714).
* Anna Sofia (1647-1717), casada amb el príncep elector Joan Jordi III de Saxònia (1647-1691).
* Frederica Amàlia (1649-1704), casada amb el duc Cristià Albert de Holstein-Gottorp (1641-1695).
* Guillemina Ernestina (1650-1706), casada amb el príncep elector Carles II del Palatinat.
* Frederic (1651-1652).
* Jordi (1653-1708), príncep consort de la Gran Bretanya, casat amb la reina Anna de la Gran Bretanya.
* Ulrica Elionor (1656-1693), reina de Suècia, casada amb Carles XI de Suècia.
* Dorotea (1657-1658).

## Enllaços externs

* Article al Dansk biografisk Lexikon
* http://www.kvinfo.dk/side/597/bio/1349/origin/170/
* Història del castell de Rosenborg
* Bibliografia sobre Sofia Amàlia (en alemany)
# Barchin

Barchin o Parchin fou una ciutat de l'Àsia central destacada perquè fou un dels llocs on l'Horda d'Or encunyava monedes. Era a l'extrem oest de les muntanyes Aleksandrovski avui a l'óblast d'Orenburg a Rússia. Fou conquerida per Jotxi en la seva primera campanya, i fins aleshores era coneguda com a Barkhaligkent. Al Yuan Shi se l'esmenta com Baijen i a un mapa xinès de l'època com a Barchilikan. Carpini l'anomena Barchin.

## Referències

* ↑ Howorth, Henry Hoyle. History of the Mongols, from the 9th to the 19th Century. Part II, division I. The so-called tartars of Russia and Central Asia. Londres: Longmans, Green and Co, 1880.

## Enllaços externs

* History of the Mongols from the 9th to the 19th Century
# Societat d'Estudis Militars

* Per a altres significats, vegeu «Societat d'Estudis Militars (think tank)».
La Societat d'Estudis Militars (SEM) fou una agrupació clandestina i de caràcter paramilitar, fundada a Barcelona el 1924 per militants d'Acció Catalana. La presidia Lluís Nicolau d'Olwer i n'era secretari Ferran Cuito i Canals. Miquel Arcàngel Baltà i Botta en fou el cap i l'instructor i mantenia contactes amb Francesc Macià i Estat Català. Les classes, teòriques i pràctiques, es feien a l'edifici de l'Ateneu Barcelonès i es basaven en els manuals militars de la infanteria francesa de l'escola de Saint-Cyr. Un altre assessor principal fou Pere Màrtir Rossell i Vilar, i aplegava un centenar de voluntaris, entre ells el socialista Josep Rovira i Canals, els nacionalista Carles Pi i Sunyer i els futurs militants d'Estat Català Miquel Ferrer Sanxis, Manuel González Alba, Abelard Tona i Nadalmai, Àngel Morera, i altres. També i hi col·laboraven Pau Vila, Cèsar August Jordana i Mayans, Ferran Soldevila i Zubiburu i Alfons Maseras i Galtés.
La seva finalitat era formar els nuclis del comandament d'un futur exèrcit català. Fou descoberta el 1925 per la policia de Miguel Primo de Rivera. Baltà i d'altres foren empresonats i molts se n'anaren a l'exili. La causa dels futurs guerrillers independentistes fou sobreseguda per por d'un escàndol polític. Els que restaren a l'interior continuaren sota el patrocini de Josep Maria Batista i Roca fins al 1929 i s'integraren a Bandera Negra o bé a ORMICA.

## Referències

* 1 2 3 4 «Societat d’Estudis Militars». Gran Enciclopèdia Catalana. Grup Enciclopèdia Catalana. [Consulta: 7 novembre 2021].
# Marta del Japó

La marta del Japó (Martes melampus) és una espècie de mamífer carnívor que viu al Japó i a Corea.
N'hi ha tres subespècies:
* Martes melampus melampus, que viu a diferents illes japoneses.
* Martes melampus tsuensis, que viu a l'illa de Tsushima.
* Martes melampus coreensis, que viu a Corea.

## Referències

* Fordham et al. (2006). Marta del Japó. Llista Vermella de la UICN, Unió Internacional per a la Conservació de la Natura, 2006. Consultat el 12-12-2007 (en anglès).
Espècies vivents de carnívors :
Regne: Animalia  ·  Embrancament: Chordata  ·  Classe: Mammalia  ·  Infraclasse: Eutheria  ·  Superordre: Laurasiatheria :
Subordre Feliformia :
Família Felidae :
Família Viverridae (inclou les civetes) :
Família Eupleridae :
Subordre Caniformia (continua més avall) :
Subordre Caniformia (continua més amunt) :
Família Canidae :
Família Mustelidae :
# San Bartolomé

San Bartolomé és un municipi de l'illa de Lanzarote, a les illes Canàries. Inclou els nuclis de Playa Honda, 10.750 Hab., San Bartolomé, 4.900. Guime, 1.090, Montaña Blanca, 450 i El Islote, 400. En el seu terme municipal inclou l'aeroport de Lanzarote.
Com la resta de l'illa, el sector primari que predomina és el cultiu del raïm, i la producció de vi, especialment el vi blanc malvasia o semidolç.

## Enllaços externs

* Ajuntament de San Bartolomé Arxivat 2014-04-19 a Wayback Machine.
# Jasper (Missouri)

Jasper és una població del comtat de Jasper a l'estat de Missouri (Estats Units). Segons el cens del 2000 tenia 1.011 habitants.

## Demografia

Segons el cens del 2000, Jasper tenia 1.011 habitants, 409 habitatges, i 271 famílies. La densitat de població era de 354,9 habitants per km².
Dels 409 habitatges en un 31,5% hi vivien nens de menys de 18 anys, en un 51,8% hi vivien parelles casades, en un 11,5% dones solteres, i en un 33,7% no eren unitats familiars. En el 30,6% dels habitatges hi vivien persones soles el 16,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,45 i el nombre mitjà de persones que vivien en cada família era de 3,01.
Per edats la població es repartia de la següent manera: un 28,3% tenia menys de 18 anys, un 9,2% entre 18 i 24, un 23,4% entre 25 i 44, un 22% de 45 a 60 i un 17,1% 65 anys o més.
L'edat mediana era de 38 anys. Per cada 100 dones de 18 o més anys hi havia 84,9 homes.
La renda mediana per habitatge era de 27.650 $ i la renda mediana per família de 31.667 $. Els homes tenien una renda mediana de 26.304 $ mentre que les dones 19.219 $. La renda per capita de la població era de 17.067 $. Entorn del 10,6% de les famílies i el 12,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Jasper (Missouri)». Gran Enciclopèdia Catalana. Barcelona: Grup Enciclopèdia Catalana.
* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Jasper». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Jasper». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Caroloameghínids

Els caroloameghínids (Caroloameghiniidae) són una família de metateris prehistòrics que visqueren a Sud-amèrica durant el Paleogen. Se'ls classifica dins l'ordre dels polidolopimorfs, tot i que alguns autors han suggerit que podrien pertànyer al grup dels opòssums rata.

## Referències

* ↑ The Paleobiology Database. Taxonomia i distribució de plantes i animals fòssils.